Llesiant Cymru: 2020 | LLYW.CYMRU\nLlesiant Cymru: 2020\nLlesiant Cymru: 2020 [HTML]\nMae'r adroddiad hwn yn rhoi'r wybodaeth ddiweddaraf am lesiant yng Nghymru, i'n helpu i asesu a ydym yn gwneud cynnydd yn erbyn y 7 nod llesiant cenedlaethol.\nLawrlwytho'r dudalen hon fel PDF . Maint Ffeil 143 KB.\nMaint Ffeil 143 KB. Efallai na fydd y ffeil hon yn gyfan gwbl hygyrch.\nRhagair gan y Prif Ystadegydd\nDaw'r adroddiad hwn, pedwerydd adroddiad blynyddol Llesiant Cymru, ar adeg na allai llawer ohonom fod wedi'i rhag-weld y llynedd. Drwy gydol 2020, mae pandemig y coronafeirws (COVID-19) wedi cyffwrdd â phob elfen o fywyd yng Nghymru. Mae ein hystadegwyr yn Llywodraeth Cymru wedi chwarae rhan sylweddol wrth ymateb i'r gofynion dadansoddi y mae'r pandemig wedi'u creu, gan roi cipolwg ar weithgarwch y GIG, marwolaethau, anghydraddoldeb, yr economi a chymdeithas.\nEr mwyn ateb y galw hwn, bu'n rhaid i ni newid ein dull arferol o ymdrin ag adroddiad Llesiant Cymru. Mae dwy ran i'r adroddiad eleni: diweddariadau i'r dangosyddion cenedlaethol a’r adroddiad cryno byr hwn sy'n edrych ar y tueddiadau dros y flwyddyn ddiwethaf.\nMae llawer o'n dangosyddion cenedlaethol yn seiliedig ar setiau data swyddogol nad ydynt eto'n cwmpasu cyfnod y pandemig, neu maent yn dod o arolygon neu gasgliadau a gafodd eu rhewi yn ystod y cyfnod hwn. Felly, mae'r adroddiad hwn yn dadansoddi'n bennaf y cynnydd tuag at ein nodau llesiant yn ystod y flwyddyn ariannol 2019-20, hyd at ddechrau'r pandemig. Mewn mannau, rydym wedi darparu data ychwanegol sy'n rhoi darlun amserol neu rydym wedi edrych ymlaen at sut y gallem ddisgwyl i dueddiadau fod wedi newid yn ystod y pandemig pe bai gwybodaeth newydd ar gael. Y flwyddyn nesaf, bydd gennym ddata ar gael i adrodd stori fwy cyflawn am lesiant y genedl yn adroddiad llesiant 2020-21.\nEr bod yr adroddiad hwn wedi'i drefnu yn ôl y 7 nod llesiant, mae nifer o'r dangosyddion yn adlewyrchu cynnydd ar draws mwy nag un nod llesiant. Gallwch weld sut mae'r nodau'n gysylltiedig yn yr adroddiad dangosyddion rhyngweithiol.\nYn 2019, ochr yn ochr â gwaith i ddatblygu'r cerrig milltir cenedlaethol, fe wnaethom fanteisio ar y cyfle i geisio barn ar unrhyw newidiadau i'r set o ddangosyddion cenedlaethol. Ymrwymwyd i nifer bach o newidiadau, gan gynnwys\ndiwygio'r dangosyddion cenedlaethol ynghylch ansawdd y gwaith, gan ystyried argymhellion y Comisiwn Gwaith Teg\nymchwilio i gwestiwn newydd yn Arolwg Cenedlaethol Cymru ar "ddinasyddion byd-eang gweithgar" i ddisodli'r dangosydd ar bartneriaethau’r Nodau Datblygu Cynaliadwy.\nymestyn y dangosydd gwahaniaeth cyflog i grwpiau poblogaeth eraill (e.e. yn ôl ethnigrwydd ac ar gyfer gweithwyr rhan-amser)\nbwrw ymlaen â gwaith pellach ar ddangosyddion eraill ochr yn ochr â'r gwaith parhaus ar y cerrig milltir cenedlaethol, mewn cydweithrediad â rhanddeiliaid perthnasol.\nMae effaith y pandemig wedi golygu ein bod wedi gorfod rhoi’r gorau i beth o’r gwaith hwn am y tro, ond rydym yn dal wedi ymrwymo i wneud y newidiadau pwysig hyn. Mae nawr hefyd yn amser da i ystyried a yw profiad y pandemig wedi amlygu unrhyw fylchau eraill yn y ffordd yr ydym yn mesur cynnydd tuag at lesiant. Byddwn yn gwneud gwaith dros y misoedd nesaf i geisio barn ar hyn.\nStephanie Howarth, Prif Ystadegydd Interim\nParhaodd marchnad lafur Cymru i berfformio'n gryf yn 2019, ac roedd y bwlch rhwng Cymru a'r DU yn gul mewn termau hanesyddol.\nCynyddodd cyfranogiad pobl ifanc mewn addysg a'r farchnad lafur ar ôl dirwasgiad 2008 ond mae wedi aros yn weddol sefydlog rhwng 2017 a 2019. Cafwyd rhai gostyngiadau bach yng nghyfranogiad pobl ifanc 16 i 18 oed.\nYn fwy diweddar, mae'r pandemig wedi cael effaith sylweddol ar y farchnad lafur. Mae amcangyfrifon a gynhyrchwyd gan y Swyddfa Ystadegau Gwladol (SYG) a Chyllid a Thollau Ei Mawrhydi yn awgrymu bod nifer y gweithwyr cyflogedig yng Nghymru wedi gostwng 2.5% ym mis Gorffennaf o gymharu â mis Chwefror 2020. Bu ychydig o adferiad ers hynny, er bod nifer y gweithwyr cyflogedig yn parhau'n llawer is na'r hyn ydoedd cyn y pandemig.\nBu cynnydd mawr hefyd yng nghyfran y gweithlu yng Nghymru sy'n hawlio budd-daliadau sy'n gysylltiedig â diweithdra ers dechrau'r pandemig. Mae hyn bellach tua 7.5%. Y tro diwethaf i'r gyfran fod mor uchel â hynny oedd ym 1996.\nCyn y pandemig, parhaodd economi ehangach y DU i dyfu'n araf o'i chymharu â'r duedd a welwyd cyn dirwasgiad 2008. Mae hyn wedi adlewyrchu twf cynhyrchiant sy'n wan yn hanesyddol ac wedi arwain at dwf araf iawn mewn cyflogau gwirioneddol ac mewn safonau byw. Bydd Cymru wedi cael ei heffeithio yn yr un modd.\nAchosodd y pandemig gwymp digynsail mewn gweithgarwch economaidd yn ail chwarter 2020, a thros y flwyddyn gyfan bydd yr economi wedi dioddef crebachu difrifol. Bydd safonau byw hefyd yn debygol o ostwng.\nBydd niwed economaidd tymor byr penodol ar ffurf incwm is a mwy o ddiweithdra. Yn eu tro, bydd yr effeithiau hyn yn debygol o gael effaith andwyol ar iechyd a llesiant.\nMae natur cyflogaeth yn y sectorau yr effeithiwyd arnynt fwyaf gan y pandemig yn golygu y bydd effeithiau'n tueddu i wneud anghydraddoldebau yn waeth. Mae'r rhai yr effeithir arnynt fwyaf yn tueddu i fod ar gyflog isel, mewn cyflogaeth ansicr, ac yn bobl ifanc.\nMae'r ffigurau diweddaraf yn dangos bod ychydig o dan chwarter holl bobl Cymru yn byw mewn tlodi incwm cymharol ar ôl talu eu costau tai (23%).\nFfynonellau data ychwanegol\nEnillion a chyflogaeth o Wybodaeth Amser Real Talu Wrth Ennill (Swyddfa Ystadegau Gwladol)\nArolwg Cenedlaethol Cymru: arolwg misol 2020\nDangosyddion allbynnau tymor-byr: Ebrill i Fehefin 2020\nNifer y bobl sy’n hawlio budd-daliadau Credyd Cynhwysol a Lwfans Ceisio Gwaith yn ôl rhyw ac oedran (Ystadegau Swyddogol y Farchnad Lafur Nomis)\nMae llygredd aer yn parhau i fod yn broblem iechyd sylweddol, gyda chynnydd yn lefelau dau o'r prif lygryddion aer rhwng 2017 a 2018.\nRydym wedi gweld gwelliannau parhaus mewn allyriadau carbon a chapasiti ynni adnewyddadwy. Yn 2018, gostyngodd allyriadau carbon 31% o gymharu â blwyddyn sylfaen 1990. Mae hyn yn welliant sylweddol ers 2017, wedi'i ysgogi'n bennaf gan ostyngiad mewn cynhyrchu pŵer gan ddefnyddio glo.\nRoedd yr amcangyfrif o'r capasiti a oedd wedi’i osod ar gyfer ynni adnewyddadwy ar ddiwedd mis Rhagfyr 2018 (3,864 MW) bron 5% yn fwy na'r capasiti a amcangyfrifwyd yn 2017, a bron 40% yn fwy na'r capasiti amcangyfrifedig yn 2014.\nBydd yn cymryd peth amser i ddeall effeithiau llawn y camau sy'n gysylltiedig â'r pandemig ar newid yn yr hinsawdd, allyriadau nwyon tŷ gwydr ac ansawdd aer.\nEr bod data'n dangos bod gweithgarwch cerbydau ffordd wedi gostwng yn sylweddol ers cyfyngiadau symud y DU ar 23 Mawrth 2020, mae'n llai clir sut yr effeithiwyd ar sectorau eraill a beth fu'r newidiadau yn y crynodiadau o lygryddion aer.\nMae data o allbynnau misol Arolwg Cenedlaethol Cymru sy'n ymwneud â mis Mai i fis Medi 2020 yn awgrymu bod 40% i weithwyr yn gallu gwneud y rhan fwyaf neu'r cyfan o'u gwaith o gartref. Mae'r gyfran hon yn amrywio'n sylweddol yn ôl gweithgarwch busnes. Nid oedd 55% o weithwyr y sector preifat yn gallu gwneud unrhyw waith gartref, o gymharu â 34% o weithwyr y sector cyhoeddus.\nDadansoddiad Dros Dro o Ddata Monitro Ansawdd Aer Cymru – Effeithiau COVID-19\nBu cynnydd bach yng nghyfran y babanod a anwyd â phwysau geni isel yn ystod y blynyddoedd diwethaf, gyda 2019 yr uchaf erioed. Mae hyn yn dilyn y ffigurau isaf a gofnodwyd yn 2014 a 2015.\nCysylltir pwysau geni isel ag oedran y fam. Roedd cyfran y mamau 40 oed a hŷn ar ei huchaf erioed yn 2019.\nMae disgwyliad oes iach yn is i'r rhai sy'n byw yn yr ardaloedd mwyaf difreintiedig, ac nid oes unrhyw arwyddion clir bod y bwlch yn lleihau.\nCeir tystiolaeth o gyfraddau marwolaeth uwch sy'n cynnwys COVID-19 mewn ardaloedd mwy difreintiedig, ond mae'n rhy fuan i ddweud a fydd y pandemig yn cael effaith hirdymor ar anghydraddoldebau mewn disgwyliad oes a disgwyliad oes iach.\nPrin fu'r newid mewn ymddygiadau ffordd iach o fyw ymhlith oedolion yn ystod y blynyddoedd diwethaf. Yn gyffredinol, mae ymddygiadau nad ydynt yn iach yn llai cyffredin ymhlith pobl yn yr ardaloedd lleiaf difreintiedig.\nPrin fu'r newid diweddar hefyd mewn ymddygiadau ffordd iach o fyw ymhlith plant, er y bu gostyngiadau mewn ysmygu ac yfed yn y tymor hwy. Mae ffyrdd o fyw nad ydynt yn iach yn fwy cyffredin ymhlith plant hŷn.\nMae llesiant meddyliol yn waeth ymhlith oedolion mewn ardaloedd mwy difreintiedig.\nMae data misol diweddar Arolwg Cenedlaethol Cymru yn dangos nad yw mesurau llesiant unigol fel teimlo'n hapus neu'n bryderus wedi newid fawr ddim yn ystod y cyfnod o fis Mai i fis Medi 2020, er nad yw’r data ar gael eto ar gyfer cyfnodau’r hydref a’r gaeaf.\nNododd arolwg ymgysylltu â'r cyhoedd Iechyd Cyhoeddus Cymru mai dim ond 50% o bobl a nododd fod eu lefel hapusrwydd bresennol yn uchel (graddau o 7 i 10 ar raddfa o 0 i 10) ddechrau mis Tachwedd 2020, i lawr o 67% ddechrau mis Mai 2020.\nMarwolaethau sy'n ymwneud â COVID-19 yn ôl ardal leol ac amddifadedd economaidd-gymdeithasol (Swyddfa Ystadegau Gwladol)\nArolwg Ymgysylltu â’r Cyhoedd am Iechyd a Llesiant yn ystod Mesurau Coronafeirws (Iechyd Cyhoeddus Cymru)\nGwyliadwriaeth Cyflym COVID-19 (Iechyd Cyhoeddus Cymru)\nMae'r bwlch cyflog rhwng y rhywiau ar gyfer gweithwyr amser llawn wedi lleihau yn 2020 i 4.3%, y gwerth isaf erioed. Mae'n parhau'n llai na'r bwlch cyflog rhwng y rhywiau ar gyfer y DU.\nMae cyfraddau cyflogaeth yn parhau'n is i fenywod nag i ddynion. Fodd bynnag, yn 2018-19 roedd mwy na hanner yr holl benodiadau cyhoeddus newydd yng Nghymru yn fenywod.\nYn yr ysgol mae merched yn parhau i gyflawni deilliannau gwell na bechgyn, ac mae merched yn fwy tebygol o aros ymlaen mewn addysg y tu hwnt i 16 oed.\nMae plant o rai grwpiau ethnig yn tueddu i gyflawni'n well ar gyfartaledd yn yr ysgol o gymharu ag eraill. Yn gyffredinol, mae grwpiau Pobl Dduon, Asiaidd a lleiafrifoedd ethnig bellach yn cael eu cynrychioli'n well mewn addysg uwch ac mewn penodiadau cyhoeddus newydd.\nMae cyfraddau cyflogaeth a chyflog cyfartalog yn parhau i fod yn is ar gyfer grwpiau Pobl Dduon, Asiaidd a lleiafrifoedd ethnig ac mae pobl yn y grwpiau hyn yn fwy tebygol o fod mewn tlodi incwm cymharol.\nMae cyfraddau cyflogaeth yn wahanol i ddynion a menywod ar draws pob grŵp ethnig\nMae'r bwlch cyflog rhwng gweithwyr Gwyn a gweithwyr Du, Asiaidd a lleiafrifoedd ethnig wedi lleihau i'w lefel leiaf ers 2012 yng Nghymru a Lloegr. Mae'r bwlch cyflog ethnigrwydd yn wahanol ar draws rhanbarthau ac mae ar ei fwyaf yn Llundain (23.8%) ac ar ei leiaf yng Nghymru (1.4%).\nYn gyffredinol, mae canlyniadau addysgol i blant ag anghenion addysgol arbennig yn gwella.\nMae’r cyfraddau cyflogaeth ar gyfer pobl anabl yn cynyddu ond mae bwlch cyflog anabledd o hyd ac mae aelwydydd sy’n cynnwys rhywun anabl yn dal yn fwy tebygol o gael anawsterau ariannol.\nPlant yw'r grŵp oedran sydd fwyaf tebygol o fod mewn tlodi incwm cymharol o hyd ac mae'r ffigurau diweddaraf yn dangos gostyngiad bach mewn tlodi plant, tra bod canran y pensiynwyr mewn tlodi incwm cymharol wedi bod yn codi dros y pum mlynedd diwethaf.\nMae nifer y bobl sy'n uniaethu'n lesbiaidd, hoyw neu ddeurywiol, neu nad ydynt yn nodi eu bod heterorywiol yn codi, ac mae priodasau o'r un rhyw bellach yn fwy cyffredin na phartneriaethau sifil.\nCynyddodd y troseddau casineb a gofnodwyd 2% yn 2019-20, gyda gostyngiad bach mewn troseddau casineb hiliol a throseddau'n gysylltiedig â chrefydd. Cynyddodd y troseddau casineb yn ymwneud â chyfeiriadedd rhywiol, statws trawsryweddol neu anabledd.\nCafwyd adroddiadau bod COVID-19 wedi cael effaith anghymesur ar lawer o wahanol grwpiau poblogaeth, gyda phobl hŷn, dynion a phobl mewn grwpiau lleiafrifoedd ethnig mewn mwy o berygl o fynd yn ddifrifol wael gyda'r clefyd. Mae hefyd wedi amlygu amrywiaeth o anghydraddoldebau strwythurol a fodolai cyn y pandemig.\nMae effeithiau mwy anuniongyrchol niwed economaidd-gymdeithasol yn fwy tebygol o gael eu teimlo gan bobl ifanc, menywod, pobl anabl a grwpiau lleiafrifoedd ethnig. Disgwyliwn i hyn gael effaith ar lawer o'r dangosyddion cenedlaethol yn ystod 2020-21.\nArolwg blynyddol o oriau ac enillion: 2020\nAdroddiadau blynyddol y Comisiynydd Penodiadau Cyhoeddus (Y Comisiynydd Penodiadau Cyhoeddus)\nCoronafeirws (COVID-19) a’r boblogaeth pobl Dduon, Asiaidd a lleiafrifoedd ethnig (BAME) yng Nghymru\nBylchau cyflog anabledd yn y DU: 2018 (Swyddfa Ystadegau Gwladol)\nBylchau cyflog ethnigrwydd: 2019 (Swyddfa Ystadegau Gwladol)\nTrosedd gasineb, Cymru a Lloegr, 2019 i 2020 (Llywodraeth y DU)\nPriodasau yng Nghymru a Lloegr: 2017 (Swyddfa Ystadegau Gwladol)\nArolwg Cenedlaethol Cymru: Ebrill 2019 i Mawrth 2020\nTlodi incwm cymharol: Ebrill 2018 i Fawrth 2019\nCrynodeb o weithgarwch economaidd yng Nghymru yn ôl blwyddyn a statws anabl, o Ebrill 2013 (Gwefan StatsCymru)\nCrynodeb o weithgarwch economaidd yng Nghymru yn ôl blwyddyn ac ethnigrwydd (Gwefan StatsCymru)\nEr i'r rhan fwyaf o ddangosyddion cenedlaethol ar gydlyniant cymunedol gael eu diweddaru ddiwethaf ar gyfer 2018-19, mae’r dangosyddion wedi bod yn sefydlog i raddau helaeth dros y blynyddoedd diwethaf.\nGostyngodd canran y bobl sy'n teimlo'n unig yn 2019-20 (15%) o gymharu â 2016-17 (17%).\nMae data mwy diweddar o’r Arolwg Cenedlaethol Cymru misol o fis Mai i fis Medi 2020 yn dangos hyd yma bod unigrwydd wedi gostwng ymhellach (i 11%) er nad yw'r data ar gael eto ar gyfer cyfnodau'r hydref a'r gaeaf.\nMae data’r Arolwg Cenedlaethol Cymru misol hefyd yn dangos bod pobl sy'n teimlo ymdeimlad o gymuned wedi cynyddu'n sylweddol, o 52% yn 2018-19 i 75% ym mis Medi 2020.\nMae'r dangosyddion cenedlaethol ar y Gymraeg yn weddol gyson â blynyddoedd blaenorol. Fodd bynnag, bu gostyngiad bychan yng nghanran y bobl sy'n siarad Cymraeg bob dydd ac yn gallu siarad mwy na dim ond ychydig eiriau o'r Gymraeg.\nDangosodd Arolwg Cenedlaethol Cymru 2019-20 ostyngiad yn nifer y bobl sy'n mynychu gweithgareddau celfyddydol, diwylliant neu dreftadaeth yn rheolaidd. Mynychodd 71% o bobl y digwyddiadau hyn deirgwaith y flwyddyn, o'i gymharu â 75% yn 2017-18.\nArhosodd cyfran y bobl sy'n cymryd rhan yn rheolaidd mewn gweithgareddau chwaraeon yn sefydlog yn 2019-20, ar 32%.\nRoedd lleoliadau chwaraeon, celf a threftadaeth ar gau am gyfnod sylweddol yn ystod y pandemig, ac mae hynny wedi rhwystro pobl rhag cymryd rhan yn y gweithgareddau hyn eleni.\nMae allyriadau carbon yn parhau i ostwng, gyda gostyngiad o 8% rhwng 2017 a 2018. Mae modelu cynnar yn awgrymu bod disgwyl i allyriadau byd-eang ostwng yn 2020.\nAdroddodd Pwyllgor Newid Hinsawdd y DU (UKCCC) fod disgwyl i allyriadau CO2 ostwng 5-10% o ganlyniad i’r pandemig COVID-19, gyda gostyngiad mwy i’r DU o bosibl.\nYm mis Ebrill a mis Mai 2020 gwelwyd gostyngiadau sylweddol mewn rhai lefelau llygryddion (e.e. ocsidiau nitrogen), sy'n gyson â lefelau traffig is. Fodd bynnag, cynyddodd lefelau llygryddion eraill, megis deunydd gronynnol mân ac osôn.\nMae gwybodaeth gyd-destunol ehangach am Gymru sy'n gyfrifol yn fyd-eang ar gael yn adroddiad Llesiant Cymru y flwyddyn flaenorol. Caiff hyn ei ddiweddaru fel rhan o adroddiad y flwyddyn nesaf.\nLleihau allyriadau'r DU: Adroddiad Cynnydd i'r Senedd 2020 (Pwyllgor Newid Hinsawdd)\nBeth yw'r adroddiad hwn?\nMae'r adroddiad hwn yn rhoi'r wybodaeth ddiweddaraf am y cynnydd sy'n cael ei wneud yng Nghymru tuag at gyflawni'r 7 nod llesiant. Mae'n adroddiad statudol sy'n ofynnol dan Ddeddf Llesiant Cenedlaethau'r Dyfodol (Cymru) 2015. Mae'n adroddiad sy'n edrych ar gynnydd Cymru gyfan fel gwlad. Nid yw'n adroddiad am berfformiad sefydliad unigol. Cyhoeddwyd yr adroddiad cyntaf ym mis Medi 2017.\nNod Deddf Llesiant Cenedlaethau'r Dyfodol (Cymru) yw gwella llesiant cymdeithasol, economaidd, amgylcheddol a diwylliannol Cymru. Y bwriad yw gwneud i’r cyrff cyhoeddus a restrir yn y Ddeddf feddwl mwy ynghylch y tymor hir, gan weithio'n well gyda phobl a chymunedau a chyda'i gilydd, mynd ati i atal problemau, a gweithredu mewn ffordd fwy cyson. Bwriad hyn yn ei dro yw gwneud Cymru yn wlad yr ydym i gyd yn awyddus i fyw ynddi, nawr ac yn y dyfodol.\nMae'r Ddeddf hefyd yn gosod 7 nod llesiant ar gyfer Cymru fwy llewyrchus, iach, cydnerth, cyfartal a chyfrifol ar lefel byd-eang, gyda chymunedau cydlynus a diwylliant bywiog lle mae'r Gymraeg yn ffynnu.\nCeir rhagor o wybodaeth gefndirol am y Ddeddf yn yr Hanfodion.\nBeth yw dangosyddion cenedlaethol Cymru?\nRoedd y Ddeddf yn ei gwneud yn ofynnol i Weinidogion Cymru osod dangosyddion cenedlaethol i asesu'r cynnydd tuag at gyflawni'r nodau llesiant. Rhwng mis Medi 2015 a mis Ionawr 2016 cynhaliodd Llywodraeth Cymru ymgynghoriad cyhoeddus eang i nodi pa gyfres fach o ddangosyddion y dylid eu datblygu i fesur cynnydd yn erbyn y nodau llesiant. Cyhoeddwyd y dangosyddion cenedlaethol hyn ym mis Mawrth 2016 ac fe'u gosodwyd gerbron Cynulliad Cenedlaethol Cymru.\nLluniwyd y dangosyddion cenedlaethol i gynrychioli'r canlyniadau i Gymru a'i phobl a fydd yn helpu i ddangos y cynnydd tuag at y 7 nod llesiant. Nid oes bwriad iddynt fod yn ddangosyddion perfformiad ar gyfer sefydliad unigol.\nCeir disgrifiad llawn o'r dangosyddion cenedlaethol gan gynnwys diffiniad technegol ohoynt a gwybodaeth am ffynonellau data ac amlder yn y dogfen dechnegol.\nBeth yw'r berthynas â Nodau Datblygu Cynaliadwy'r Cenhedloedd Unedig?\nMae Agenda Datblygu Cynaliadwy 2030 yn gynllun gwaith trawsnewidiol sydd wedi'i seilio ar 17 Nod Datblygu Cynaliadwy’r Cenhedloedd Unedig, i roi sylw i heriau brys byd-eang dros y 15 mlynedd nesaf. Mae nodau byd-eang y Cenhedloedd Unedig yn golygu y bydd yn rhaid i bob gwlad ar y blaned weithredu i drechu tlodi, hyrwyddo llewyrch a llesiant i bawb, diogelu'r amgylchedd a rhoi sylw i'r newid yn yr hinsawdd. Bwriedir i'r nodau hyn fod yn rhai pellgyrhaeddol, sy'n canolbwyntio ar bobl, sy’n berthnasol i bawb ac yn drawsnewidiol. Mae aelod-wladwriaethau'r Cenhedloedd Unedig wedi ymrwymo i weithio'n ddiflino i'w rhoi ar waith erbyn 2030, ac fe fydd Cymru'n chwarae ei rhan.\nBydd nifer o ddangosyddion cenedlaethol yn helpu i adrodd hanes cynnydd yng Nghymru yn erbyn un o Nodau Datblygu Cynaliadwy'r Cenhedloedd Unedig. Rydym wedi mapio’r dangosyddion yn erbyn y nodau.\nCerrig milltir cenedlaethol\nYn ogystal â gosod dangosyddion cenedlaethol, mae’r Ddeddf hefyd yn ei gwneud yn ofynnol i Weinidogion Cymru osod cerrig milltir cenedlaethol i helpu i fesur a oes cynnydd yn cael ei wneud ar lefel genedlaethol tuag at gyflawni’r nodau llesiant.\nPwy gynhyrchodd yr adroddiad hwn?\nCynhyrchwyd yr adroddiad hwn gan ystadegwyr Llywodraeth Cymru, dan arweiniad Prif Ystadegydd Llywodraeth Cymru. Cafodd ei gynhyrchu yn unol â'r Cod Ymarfer ar gyfer Ystadegau, felly mae'n annibynnol ar unrhyw ddylanwad gwleidyddol.\nMae'r adroddiad, a fyddai fel arfer wedi'i gyhoeddi ym mis Medi, wedi'i gyhoeddi ar ffurf sylweddol fyrrach ym mis Rhagfyr oherwydd pwysau sy'n gysylltiedig â'r pandemig COVID-19 sy’n parhau.\nBydd data'r dangosyddion cenedlaethol yn cael eu cadw mor gyfredol â phosibl wrth i setiau data newydd gael eu cyhoeddi ar gyfer y dangosyddion hynny.\nMae'r adroddiad hwn yn edrych ar Gymru. Ar gyfer rhai dangosyddion, cyfeirir at y sefyllfa o gymharu â'r DU. Mae'r naratif yn erbyn y nodau ac ar gyfer pob un o'r dangosyddion wedi'u seilio ar gynnydd cenedlaethol yn erbyn y nodau, ac nid yw'n ceisio darparu adroddiad ar gynnydd ar lefelau daearyddol gwahanol. Fodd bynnag, mae data sawl un o'r dangosyddion ar gael ar StatsCymru, neu ar gais, ar lefelau daearyddol manylach.\nMae’r adroddiad hwn wedi’i lunio fel adroddiad ar lein i’w wneud yn fwy hygyrch ac ymatebol ac i wella profiad y defnyddiwr.\nMae'r rhan fwyaf o'r data sy'n sail i'r adroddiad, gan gynnwys dadansoddiadau llawer manylach, ar gael ar StatsCymru a thrwy wasanaethau data agored StatsCymru.\nA yw'r holl ddata'n ystadegau swyddogol?\nMae mwyafrif y dangosyddion (32) wedi'u seilio ar ffynonellau a gyhoeddwyd fel ystadegau gwladol. Hynny yw, maent wedi'u cyhoeddi gan ystadegwyr y Llywodraeth, neu gyrff cyhoeddus eraill, o dan y Cod Ymarfer ar gyfer Ystadegau Swyddogol.\nMae 24 o'r dangosyddion hyn wedi'u seilio ar ffynonellau a gyhoeddwyd fel Ystadegau Gwladol. Hynny yw mae Awdurdod Ystadegau'r Deyrnas Unedig wedi pennu'r ystadegau hyn yn ystadegau gwladol, gan ddangos cydymffurfiaeth â’r Cod Ymarfer ar gyfer Ystadegau. Golyga hyn eu bod yn bodloni'r safonau uchaf o ran dibynadwyedd, ansawdd a gwerth cyhoeddus.\nMae'r 12 o ddangosyddion wedi'u seilio ar ffynonellau eraill, fel data gweinyddol a gedwir gan adrannau'r llywodraeth. Nid oes data ar gyfer 2 o’r dangosyddion.\nEr nad yw'r holl ffynonellau data a ddefnyddir yn ystadegau swyddogol, mae'r adroddiad ei hun wedi'i ddatblygu a'i gyhoeddi yn unol â'r Cod Ymarfer ar gyfer Ystadegau. Cyn cyhoeddi adroddiad eleni, roeddem wedi bwriadu ceisio cael dynodiad Ystadegau Gwladol drwy asesiad gan y Swyddfa Rheoleiddio Ystadegau. Yng ngoleuni'r pandemig, mae hyn wedi'i oedi ond rydym yn bwriadu mynd ar drywydd hyn eto yn y dyfodol.\nBeth arall ddylwn i ei wybod am y data?\nMae'r adroddiad ansawdd a gyhoeddir law yn llaw â’r datganiad hwn yn darparu dolenni at wybodaeth am ansawdd bob un o'r ffynonellau data a ddefnyddir i fesur dangosyddion cenedlaethol, neu'n rhoi'r wybodaeth honno os nad yw ar gael rywle arall.\nEr bod y rhan fwyaf o'r naratif yn adroddiad Llesiant Cymru yn dod o ddangosyddion cenedlaethol, daw rhywfaint o'r data cyd-destunol o ystadegau swyddogol eraill neu ystadegau a thystiolaeth arall os oeddem o’r farn bod hynny’n berthnasol i'r naratif cyffredinol. Caiff y data na chafodd eu casglu drwy ffynonellau ystadegau swyddogol eu defnyddio yn adroddiad Llesiant Cymru ar gyfer cyd-destun, ond ni allwn bob amser roi sicrwydd ynghylch ansawdd y data. Gan fod y data ar gyfer y dangosyddion wedi ei gasglu o amryw o wahanol setiau data, bydd lefel yr wybodaeth am ansawdd sydd ar gael yn amrywio o achos i achos. Rydym wedi darparu dolenni at y ffynonellau gwreiddiol a’r wybodaeth ansawdd yn eu cylch os ydynt yn bodoli.\nPwy yw defnyddwyr yr adroddiad hwn?\nRhagwelir y bydd yr adroddiad hwn yn cael ei ddefnyddio gan Lywodraeth Cymru; y Senedd (gan gynnwys Aelodau'r Senedd a'i phwyllgorau); y cyfryngau; a'r cyhoedd i (i) helpu i ddeall Llesiant Cymru (ii) y cynnydd sy'n cael ei wneud yn erbyn y 7 nod llesiant a (iii) lle mae Cymru'n gwneud cynnydd yn erbyn Nodau Datblygu Cynaliadwy'r Cenhedloedd Unedig.\nPan fydd y dangosyddion cenedlaethol a'r cerrig milltir wedi'u cyhoeddi, gallant helpu cyrff cyhoeddus sy'n ddarostyngedig i gyfraith cenedlaethau'r dyfodol i ddeall yn well natur y newid a ddisgwylir wrth gyflawni'r nodau llesiant. Dylid ystyried y dangosyddion cenedlaethol fel tystiolaeth ddefnyddiol i helpu cyrff cyhoeddus i ddeall ym mha brif feysydd y dylid gwneud cynnydd mewn perthynas â'r nodau llesiant.\nBydd swyddogaeth benodol gan y dangosyddion cenedlaethol hefyd gan y bydd yn rhaid i fyrddau gwasanaethau cyhoeddus Cymru gyfeirio atynt wrth ddadansoddi cyflwr economaidd, cymdeithasol, amgylcheddol a diwylliannol eu hardaloedd. Dylai'r adroddiad hefyd gael ei ddefnyddio gan gyrff cyhoeddus i ddatblygu ac adolygu asesiadau llesiant ac i osod ac adolygu’r amcanion llesiant sy’n ofynnol o dan Ddeddf Cenedlaethau'r Dyfodol (Cymru).\nRhaid i'r adroddaid Llesiant Cymru blynyddol hefyd gael ei ystyried gan Gomisiynydd Cenedlaethau'r Dyfodol Cymru wrth baratoi a chyhoeddi 'Adroddiad Cenedlaethau'r Dyfodol'.\nCyd-destun y DU\nAr gyfer y DU yn gyfan, mae gan y Swyddfa Ystadegau Gwladol Raglen Lesiant Genedlaethol. Mae'r dangosfwrdd llesiant, sy'n cael ei ddiweddaru ddwywaith yn flwyddyn, yn rhoi trosolwg gweledol o'r 43 o ddangosyddion llesiant cenedlaethol a gellid ei chwilo yn ôl y 10 maes bywyd (parthau) neu yn ôl cyfeiriad y newid.\nYn yr Alban, mae Fframwaith Perfformiad Cenedlaethol yn gosod gweledigaeth ar gyfer llesiant cenedlaethol ac yn mesur yr hyn a gyflawnwyd mewn perthynas â hyn. Lansiwyd y Fframwaith newydd ym mis Mehefin 2018 yn dilyn proses adolygu agored, ac mae ganddo sail statudol (Deddf Grymuso’r Gymuned (yr Alban) 2015).\nMae'r Fframwaith diwygiedig yn amlinellu ei 11 o Ganlyniadau Cenedlaethol yn ôl yr 17 o Nodau Datblygu Cynaliadwy ac mae'n rhan bwysig o waith yr Alban o sicrhau bod gan agenda'r Nodau Datblygu Cynaliadwy naws fwy lleol. Adroddir ar y cynnydd sy'n cael ei wneud o ran cyflawni'r weledigaeth yn y Fframwaith Perfformiad Cenedlaethol mewn ffordd agored a thryloyw ar wefan y Fframwaith drwy 81 o ddangosyddion cenedlaethol sy’n cwmpasu ystod eang o fesurau cymdeithasol, economaidd ac amgylcheddol. Yn ogystal â dangos y perfformiad ar lefel genedlaethol, mae'n bosibl chwilio’r data yn ôl is-grwpiau demograffig a daearyddol i weld a yw canlyniadau'n cael eu gwireddu mewn gwahanol rannau o gymdeithas yn yr Alban.\nYng Ngogledd Iwerddon, y brif system ar gyfer asesu llesiant cymdeithasol yw fframwaith llesiant o 12 canlyniad a ddatblygwyd gan y Weithrediaeth flaenorol, a fu'n destun ymgynghoriad ac a fireiniwyd yn ystod 2016-2017. Mae'r fframwaith hwn, sy'n cynnwys 49 o ddangosyddion poblogaeth ategol, yn cynnwys Cynllun Cyflawni Canlyniadau Gwasanaeth Sifil Gogledd Iwerddon ac adroddir ar y cynnydd o ran y canlyniadau a'r dangosyddion ar hyn o bryd drwy Ddangosydd Canlyniadau.\nMae Asiantaeth Ystadegau ac Ymchwil Gogledd Iwerddon yn parhau i gymryd rhan yn y rhaglen Mesur Llesiant Cenedlaethol dan arweiniad y Swyddfa Ystadegau Gwladol, ac yn cyhoeddi dadansoddiad llesiant ar sail mesurau llesiant y SYG pan fo data ar gael ar gyfer Gogledd Iwerddon.\nNodau Datblygu Cynaliadwy y CU\nAdolygiad cenedlaethol gwirfoddol y DU\nAdolygiad cenedlaethol gwirfoddol y DU: Adroddiad atodol Cymru 2019\nYstadegydd: Stephanie Howarth\nTel: 0300 025 5050


Yr Wyddgrug laser weldio peiriant Knowledgebase-newyddion diwydiant-weldio Youbest Ltd\nLaser yr Wyddgrug weldio peiriant Knowledgebase\nMae'r Wyddgrug laser weldio egwyddor gweithio peiriant yn seiliedig ar laser weldio technoleg gwres uchel a set pwynt i ymdrin yn effeithiol â holl rannau bach weldio a gwaith atgyweirio, wneud iawn am y bwa Argon sydd fwyaf traddodiadol a weldio technoleg mewn weldio am atgyweirio wyneb yn ddigon ddirwy. Ar ôl osgoi straen thermol a'r trothwy dau fawr yn lleihau'r cylch cynhyrchu yr Wyddgrug.\n1, y brif fantais o\nYr Wyddgrug laser weldio peiriant wedi'i gynllunio wedi'i theilwra ar gyfer diwydiant yr Wyddgrug, cyflwyno technoleg yr Almaen, yn defnyddio dylunio strwythurol unigryw, addas ar gyfer pob math o ardal bach, canolig a mawr yr Wyddgrug.\n1. y Deyrnas Unedig a fewnforiwyd ceudod condenser seramig, gwrthsefyll cyrydu, ymwrthedd tymheredd uchel, ceudod bywyd (8-10), bywyd lamp Xenon o fwy nag 8 miliwn gwaith.\n2. laser yr Wyddgrug weldio peiriant gan ddefnyddio systemau awtomataidd cysgod mwyaf datblygedig y byd, a dileu y cosi llygaid amser.\n3. y pennaeth laser wedi'i gylchdroi 360 gradd, gall y rhannau cyffredinol optegol yn cylchdroi 360 gradd a lifft fertigol, gwthio, yn arbennig o addas ar gyfer pob math o ardal bach, canolig a mawr yr Wyddgrug.\nPâr o: 3 c technoleg weldio atebion diwydiant peiriant laser\nNesaf: Egwyddorion peiriant uwchsain weldio\nPeiriant weldio laser ar gyfer y fa...\nEgwyddorion peiriant uwchsain weldio\n3 c technoleg weldio atebion diwydi...\nSut i farnu effaith weldio laser?\nDull gweithredu'r peiriant weldio p...\nHongian gêm cartref i dorri drwy gy...\nManteision trosglwyddo‟r optig fibe...\nPeiriant weldio laser a ddefnyddir ...\nTrosolwg o'r peiriant weldio awtoma...\nMae angen awtomatig weldio gweithre...\nRoedd FCAW Flux sleisio'n weldio Arc


Rydym yn cydnabod bod gan bawb yr hawl i gael mynediad at bob cyfle sydd ar gael iddynt, waeth fod ganddyn nhw amhariad corfforol neu synhwyraidd. Mae'r Gwasanaeth Anabledd yma i roi cyngor ac arweiniad am nifer o faterion sy'n gysylltiedig ag anabledd ac i helpu myfyrwyr anabl i gael eu cynnwys yn llawn o fewn y gymuned academaidd a chymdeithasol.\nEwch i wefan y Gwasanaethau Anabledd i gael rhagor o wybodaeth am sut i gael mynediad at eu gwasanaethau. Mae eu swyddfeydd ar agor rhwng 9am a 5pm, o ddydd Llun i ddydd Gwener ac mae'n ddoeth cysylltu â nhw trwy ffôn neu e-bost i drefnu apwyntiad gyda chynghorwr.\nFfôn: 01248 383620 / 382032\nOs ydych yn wynebu rhwystrau wrth geisio ymuno â bywyd myfyrwyr, gallai Cyslltu@Bangor helpu. Mae rhai myfyrwyr o Brifysgol Bangor yn gwirfoddoli i fod yn ffrindiau i unrhyw un sydd eisiau help i gymryd rhan mewn bywyd myfyrwyr, p'un ai bod hynny drwy glybiau a chymdeithasau, siopa, ymweld â'ch meddyg teulu neu ddim ond mynd am baned.\nAm ragor o wybodaeth ynglŷn â gwneud cais am y gwasanaeth hwn, a gwybodaeth am ein gwirfoddolwyr presennol, ewch i wefan Undeb y Myfyrwyr.\nFfôn: 01248 388000\n'No Place for Hate: Disability', adroddiad a gyhoeddwyd gan yr UCM n 2012 yn ymchwilio i droseddau casineb sy'n gysylltiedig ag anabledd.\nMae Grŵp Cefnogi Aspergers/Awtistiaeth Gwynedd a Môn yn darparu gwybodaeth a chyngor i unigolion ag Anhwylder Sbectrwm Awtistaidd.\nMae gwefan Disability Rights UK yn cynnig taflenni ffeithiau a chanllawiau addysgol.


Ysgrifenedig - Grŵp Arbenigwyr ar Dlodi Plant\nHafan > Amdanom ni > Cabinet a Gweinidogion > Datganiadau'r Cabinet > Ysgrifenedig - Grŵp Arbenigwyr ar Dlodi Plant Ysgrifenedig - Grŵp Arbenigwyr ar Dlodi Plant\nDiweddarwyd 16 Ebrill 2008\nMae gofyn bod gennych y feddalwedd gywir i weld gwybodaeth benodol ar y wefan hon. Mae'r dudalen hon yn cynnig cysylltiadau i raglenni gweld a darllen sydd ar gael am ddim.\tBrian Gibbons, Y Gweinidog dros Gyfiawnder Cymdeithasol a Llywodraeth Leol\nHoffwn roi gwybod i’r Aelodau fy mod wedi cadarnhau’r penodiadau i’r Grŵp Arbenigwyr ar Dlodi Plant. Dyma gadw at yr ymrwymiad a wnaed yn ‘Cymru’n Un’ i sefydlu tîm o arbenigwyr ym maes tlodi plant a fydd yn rhoi cyngor ac arweiniad i Lywodraeth y Cynulliad, wrth i ni ymdrechu i gyflawni’r her o gyrraedd ein targedau tlodi plant.\nMae profiad Huw Lewis AC o ymdrin â phroblemau sy’n ymwneud â thlodi plant yn hysbys i bawb, ac rwyf wrth fy modd ei fod wedi cytuno i gadeirio’r grŵp pwysig hwn. Yn unol â phroses penodiadau cyhoeddus Llywodraeth y Cynulliad, rwyf yn hynod o falch o gadarnhau penodiadau y pedwar aelod arall o’r Grŵp. Maent i gyd yn arbenigwyr uchel eu parch ym maes polisi cymdeithasol, ac mae ganddynt ddealltwriaeth ragorol o’r materion sy’n gysylltiedig â thlodi plant yng Nghymru ac yn y DU yn gyffredinol. Aelodau’r Grŵp yw:\nHuw Lewis AC, Cadeirydd;\nCaroline Kelham, Pennaeth Uned Tlodi Plant Yr Adran Plant, Ysgolion a Theuluoedd / yr Adran Gwaith a Phensiynau/ (aelod ex-officio).\nMs Anne Crowley, Cyfarwyddwr Cynorthwyol Polisi ac Ymchwil, Achub y Plant (Cymru);\nDr Samantha Clutton, Swyddog Ymchwil a Pholisi, Barnardo’s Cymru;\nYr Athro David Gordon, Athro Cyfiawnder Cymdeithasol, Prifysgol Bryste;\nDr Peter Kenway, Cyfarwyddwr, yr Athrofa Polisi Newydd (NPI);\nBydd swyddogion fy Adran yn darparu cefnogaeth Ysgrifenyddol i’r Grŵp, a bydd nifer o swyddogion Llywodraeth y Cynulliad yn cyfrannu at ei waith.\nCafodd y Grŵp ei sefydlu yn bennaf i roi cyngor i mi ar y gofynion pellach ac ehangach o ran polisi sydd eu hangen arnom i gyrraedd y cerrig milltir a’r nodau a osodir yn nogfen mis Hydref 2006, ‘Dileu Tlodi Ymhlith Plant yng Nghymru - Mesur Llwyddiant’. Hefyd, o ystyried y pwyslais y mae Llywodraeth y Cynulliad yn ei roi ar fynd i’r afael â thlodi plant ac ar hybu eu lles, mae’n hanfodol, nawr ac yn y dyfodol, i fonitro’r gwelliannau a gyflawnir yma yng Nghymru. Felly yn ogystal, gofynnwyd i’r Grŵp roi cyngor ar ddatblygu Monitor Lles Plant i Gymru.\nBydd y Monitor, a fydd yn cael ei gynhyrchu ym mis Medi 2008, yn tracio ansawdd bywyd plant a phobl ifanc yng Nghymru mewn sawl dimensiwn, gan gynnwys tlodi plant. Bydd y Monitor yn canolbwyntio ar y saith maes craidd sy’n sail i’r Cynlluniau Plant a Phobl Ifanc. Mae’r meysydd craidd fel a ganlyn: y blynyddoedd cynnar; cyfleoedd addysg a dysgu; iechyd, diogelwch rhag camdriniaeth ac erledigaeth; mynediad at weithgareddau hamdden, chwaraeon, diwylliannol a chwarae; parch; cael cymuned a chartref diogel sydd yn hybu lles emosiynol; a byw heb dlodi. Byddwn ni yng Nghymru yn defnyddio’r Monitor hwn fel dull i fesur i ba raddau yr ydym yn gwella cyfleoedd bywyd ein plant.\nMae’r dystiolaeth hyd yn hyn yn dangos ein bod, ers dechrau datganoli, wedi lleihau tlodi plant. Mae’r cyfraddau tlodi ar gyfer plant yng Nghymru wedi gostwng ac, am y tro cyntaf, maent yn is na’r cyfartaledd ym Mhrydain. Fodd bynnag, gwn nad oes achos i orffwys ar ein rhwyfau gan fod 28% o blant yng Nghymru yn byw mewn cartrefi lle mae’r incwm o dan 60% o’r canolrif. Rydym hefyd yn gwybod na fu cymaint o lwyddiant o ran gwella’r duedd ar i lawr yn ddiweddar iawn.\nFelly, rwyf innau a’m cyd-aelodau o’r Cabinet yn gwbl ymwybodol o’r angen i barhau i adeiladu ar y cynnydd sy’n digwydd yma yng Nghymru. Eisoes mae gennym ystod o bolisïau a rhaglenni sydd â’r nod o fynd i’r afael â thlodi plant ar draws Llywodraeth y Cynulliad. Yn ogystal â hyn, bydd buddsoddi yn y blynyddoedd cynnar yn parhau i gael lle amlwg yng ngweithgaredd trydedd Lywodraeth y Cynulliad. Wedi dweud hynny, mae angen i ni fod yn sicr fod y polisïau hyn yn gweithio a’u bod yn cael eu profi, er mwyn i ni ddarparu'r gwelliannau pellach sydd eu hangen. Rwyf yn wir obeithio ac yn disgwyl y bydd y Grŵp Arbenigwyr newydd yn rhoi cyngor anhepgor ar sut y gallwn ni sicrhau gwelliannau pellach wrth ddechrau mynd i’r afael â thlodi ymhlith y teuluoedd sydd fwyaf anodd eu cyrraedd a’r rhai sy’n byw yn ein cymunedau mwyaf difreintiedig.\nRydym yn gwybod bod mynd i’r afael â thlodi plant o bob math yn gymhleth iawn a chan nad yw llawer o’r materion wedi’u datganoli bydd angen partneriaeth gadarn â Llywodraeth San Steffan.\nYn ei Chyllideb, mae Llywodraeth San Steffan wedi cyhoeddi nifer o fesurau a fydd o gymorth i gyrraedd y targed, sef haneru tlodi plant erbyn 2010. Bydd y Budd-dal Plant am blentyn cyntaf yn codi i £20, ac ni fydd budd-dal plant yn cael ei ystyried wrth gyfrifo budd-daliadau tai a threth gyngor. Mae’r Gyllideb hefyd yn nodi mai teuluoedd di-waith yn enwedig sydd mewn perygl o ddioddef tlodi. Bydd mwy o gymorth ariannol ac ymarferol i deuluoedd nad ydynt yn gallu gweithio, a bydd mesurau yn cael eu hystyried er mwyn sicrhau bod budd ariannol i deuluoedd di-waith sy’n dechrau gweithio – cyn belled â bod hynny yn ddewis realistig iddynt. Bydd hefyd mwy o gymorth ar gael i deuluoedd sy’n gweithio eisoes.\nEr mwyn gweithredu’r holl fesurau sydd yn y Gyllideb, bydd Llywodraeth San Steffan yn buddsoddi £950 miliwn ychwanegol i fynd i’r afael â thlodi plant erbyn 2010/11. Mae’r Llywodraeth yn honni y bydd dros 500,000 o blant yn cael eu codi allan o dlodi o ganlyniad i’r mesurau hyn, a hefyd y diwygiadau a gyhoeddwyd yng Nghyllideb y DU yn 2007, yr Adroddiad Cyn-Cyllideb 2007 a’r Adolygiad Cynhwysfawr o Wariant. Fel rhan o gyhoeddiad y Gyllideb ddiweddaraf, mae Llywodraeth San Steffan yn datgan y bydd yn buddsoddi £125 miliwn dros y tair blynedd nesaf (£10m yn 2008/09; £35m yn 2009/10 a £80m yn 2010/11) ledled y Deyrnas Unedig er mwyn cyrraedd y targed 2020 ar gyfer tlodi plant.\nMae “Ending Child Poverty:Everybody’s Business”, a gafodd ei gyhoeddi ochr yn ochr â Chyllideb San Steffan, yn esbonio sut y bydd y Llywodraeth yn mynd i’r afael â thlodi plant. Bydd hynny’n seiliedig ar bedair egwyddor allweddol:\ncynyddu nifer y bobl sydd mewn gwaith a chynyddu incwm, gan barhau i helpu rhieni sengl i gael gwaith, a gwella’r cyfle i gael gofal plant;\ngwella’r cymorth ariannol ac ymarferol sydd ar gael i deuluoedd, gan barhau i wella cymhellion i weithio, a chynnig cymorth ychwanegol i’r rhai sydd ei angen fwyaf, a sicrhau bod y rhai sy’n gymwys yn derbyn y cymorth y mae ganddynt hawl iddo;\nmynd i’r afael ag amddifadedd mewn cymunedau, gan barhau i weithio gyda phartneriaid lleol a rhanbarthol er mwyn mynd i’r afael â thlodi plant; a\ngwella cyfleoedd bywyd plant tlawd, gan barhau i weithio gyda rhieni i godi uchelgais a chyrhaeddiad.\nMae’n hanfodol fod Llywodraeth y Cynulliad, a gweinyddiaethau eraill sydd wedi’u datganoli, yn cymryd rhan lawn yn y gwaith o fuddsoddi’r £125 miliwn yn ystod y tair blynedd nesaf er mwyn sicrhau bod polisïau tlodi plant yn y dyfodol yn briodol ar gyfer yr amgylchiadau yma yng Nghymru. Rwyf yn deall mai dim ond yn Lloegr y bydd llawer o’r gwaith peilot sydd wedi’i amlinellu yn “Ending Child Poverty: Everbody’s Business” yn digwydd, ac yno hefyd bydd y grantiau awdurdodau lleol a gofal plant. Serch hynny, bydd gwaith peilot yr Adran Gwaith a Phensiynau yn digwydd ledled y Deyrnas Unedig. Bydd fy swyddogion yn manteisio ar y cyfle i godi’r materion hyn yn y cyfarfod nesaf o Fforwm y Pedwar Gwlad ar Dlodi Plant sydd i’w gynnal ym mis Mai. Byddant yn cadw mewn cysylltiad â’u cyd-aelodau yn Llywodraeth y Cynulliad am y goblygiadau polisi i Gymru, fel y bydd angen.\nMae Llywodraeth y Cynulliad wedi cydnabod yr angen i ymchwilio i natur ac amgylchiadau penodol y plant sy’n byw yn y tlodi mwyaf trwy gomisiynu Achub y Plant / Bevan i arwain prosiect ymchwil i’r sefyllfa yng Nghymru. Cafodd eu hadroddiad ei gyhoeddi ar 11 Mawrth. Mae Gweinidogion a swyddogion Llywodraeth y Cynulliad bellach yn ystyried ei ganfyddiadau’n ofalus er mwyn datblygu polisïau newydd ar gyfer mynd i’r afael â thlodi plant yng Nghymru.\nRwyf yn parhau i bryderu yn enwedig am y plant hynny sydd yn anodd i’w cyrraedd, ac sydd yn byw yn y tlodi mwyaf dwys a pharhaus, ac rwyf yn gwybod bod rhaid i ni wneud mwy i ddatblygu polisïau newydd i wella eu hamgylchiadau ac amgylchiadau eu teuluoedd. Rwy’n gobeithio y bydd y Grŵp Arbenigwyr ar Dlodi Plant yn gallu rhoi mwy o gyngor ar y mater hwn, ymhlith eraill.\nI ddechrau, bydd y Grŵp yn parhau am dair blynedd, a disgwylir iddo gyfarfod deirgwaith y flwyddyn. Bydd y tâl yn unol â pholisi penodiadau cyhoeddus Llywodraeth y Cynulliad. Rwyf wedi cytuno y caiff y grŵp fod â’r hawl i wahodd arbenigwyr i roi arweiniad ychwanegol os bydd angen gwybodaeth a chyfraniad arbenigol ychwanegol arnynt i gyflawni eu cylch gorchwyl. Fodd bynnag, nid ystyrir bod y rhai a wahoddir yn cael eu hystyried yn aelodau o’r panel.\nCynhelir cyfarfod cyntaf y Grŵp Arbenigwyr ar Dlodi Plant ar 7 Mai. Hoffwn fanteisio ar y cyfle hwn i ddatgan fy ngwerthfawrogiad i’r aelodau sydd wedi cytuno i gyfrannu at ei waith. Rwyf yn edrych ymlaen at gael trafodaeth fuddiol gyda’r Grŵp wrth iddynt fynd â’u hargymhellion yn eu blaen yn ystod y blynyddoedd nesaf, wrth i bawb ohonom ymdrechu i sicrhau llwyddiannau pellach yn y frwydr yn erbyn tlodi plant.\nMaint Ffeil: (166.5 KB)


Dydd Mercher 29 Ionawr 2020 10:00 am\nSlate Trail Survey, Betws y Coed\nMae’r Llwybr Llechi yn “lwybr crwn 83 milltir sy’n galluogi cerddwyr i archwilio treftadaeth ddiwydiannol y pentrefi llechi ledled Eryri. Mae’r llwybr hwn yn ymweld â rhai o rannau hardd ond anghyffredin Eryri, gan fynd trwy’r holl brif fynyddoedd, gan gynnig a ystod o brofiadau o fynydd i goedwig, llyn i afon, o’r dyffryn i’r môr. ”Cafodd y llwybr sylw yn ddiweddar ar benodau o Countryfile y BBC.\nMae Capel Curig i Bewts y Coed yn un o 5 rhan o’r llwybr llechi y mae’r gymdeithas yn eu harolygu gan sicrhau bod y llwybr hwn yn hygyrch ac yn hawdd ei ddilyn.\nBydd y tasgau ar y diwrnod yn cynnwys arolygu a chynnal a chadw’r llwybr troed, gatiau, camfeydd a chyfeirnodau ar hyd y llwybr. Mae’r rhan hon yn dangos llawer o’r tir sydd gan y llwybr llechi i’w gynnig.


Cynllun effeithlonrwydd ynni yng Ngheredigoon yn ennill gwobr\nEnillodd cynllun effeithlonrwydd ynni sy’n cael ei redeg gan Gyngor Ceredigion wobr am y prosiect gorau yng Ngwobrau Effeithlonrwydd Ynni Gwledydd Prydain fis yma.\nNod y Gwobrau Effeithlonrwydd Ynni yw darparu cydnabyddiaeth gyhoeddus am y gwaith rhagorol mae’r sector ynni yn ei wneud fel y mae’n gweithio i wella stoc tai ym Mhrydain.\nMae’r wobr yn cydnabod ymdrechion y rheini sydd ynghlwm mewn darpariaeth o’r prosiect effeithlonrwydd ynni ar raddfa fawr llwyddiannus, ble mae sawl mesur effeithlonrwydd ynni o fathau gwahanol wedi cael eu gosod. Cafodd Cyngor Sir Ceredigion eu henwebu am y wobr yma gan E-on Energy drwy eu perthynas gweithio agos, ynghyd â City Energy, un o’r prif gontractwyr sy'n gosod y ddarpariaeth. Mae’r cynllun wedi bod yn rhedeg ers dechrau’r flwyddyn, yn dilyn canllawiau am ECO LA Flex wedi’i osod gan Adran Cenedlaethol y Llywodraeth am Strategaeth Busnes, Ynni a Diwydiannol (BEIS). Mae hyn wedi rhoi’r cyfle delfrydol i Gyngor Sir Ceredigion i ymgysylltu â darparwyr ynni ar sut maent yn cwrdd a’r gofynion i osod mesuriadau effeithlonrwydd ynni mewn cartrefi gan ddefnyddio cyllid ECO.\nYng Ngheredigion, mae’r cynllun wedi profi i fod yn boblogaidd iawn, yn enwedig mewn ardaloedd sydd ddim ar brif gyflenwad nwy, sef pentrefi gwledig. Derbynniwyd dros 2,300 o geisiadau ers i’r cynllun ddechrau. Gyda’r BEIS yn cydnabod hyn, maent wedi rhoi’r cyfle i Gyngor Sir Ceredigion dargedu cartrefi sydd ar incwm isel ac yn byw mewn eiddo sydd wedi’i inswleiddio’n wael, ac felly’n ei gwneud hi’n anodd i’w twymo.\nYmroddedig i reoli carbon\nDywedodd y Cynghorydd Alun Williams, Eiriolwr Cyngor Sir Ceredigion ar gyfer Cynaladwyedd, “Wrth ennill y wobr yma, mae'n dangos bod Ceredigon yn hollol ymroddedig i agenda rheoli carbon ac yn dangos bod ein staff yn barod i roi’r amser a’r ymdrech i helpu ein trigolion i arbed ynni ac i daclo tlodi tanwydd. Da iawn i’r tîm o swyddogion sy’n rhan o hyn. Rwy’n annog unrhyw drigolion sydd yn meddwl efallai eu bod yn gymwys i elwa o’r cynllun yma i ymweld â gwefan y Cyngor am fwy o wybodaeth. Gall hyn arbed arian i chi trwy wneud eich cartref yn fwy effeithiol o ran defnydd ynni.”\nMae gosodiadau sydd wedi helpu effeithlonrwydd ynni mewn cartrefi yng Ngheredigion yn cynnwys systemau gwres newydd, ailosod bwyler, insiwleiddio’r atig ac insiwleiddio mewn ystafelloedd yn yr atig. Rôl y Cyngor yw gymhwyso ceisiadau a darparu datganiadau i alluogi cartrefi i gael mynediad at y cyllid posibl i’r cwmni ynni ar gyfer y gwaith.\nNid yw’r datganiad ei hun yn gwarantu unrhyw gyllid neu waith - mae’n basbort i ymchwilio â’r contractwyr ECO at ba gyfleoedd sydd ar gael i’r eiddo. Mae nifer o brif gontractwyr wedi cael eu caffael. Mae’r contractwyr yma yn gweithio’n agos â’r darparwyr ynni er mwyn cael y cyllid ECO. Mae rhai contractwyr lleol wedi arwyddo gyda’r cwmnïoedd mwy er mwyn darparu’r cynllun yn lleol.\nDathlu chwarter canrif o wasanaeth ym Menfro\non 05/02/2018 - 09:46 am\nParc Cenedlaethol Arfordir Penfro yn chwilio am wirfoddolwyr\non 20/02/2018 - 08:54 am\nHybu Cymru mewn sioe dwristiaeth\non 22/03/2018 - 10:58 am\nAil enwi pont Hafren yn ennyn ymateb chwyrn\non 10/04/2018 - 04:33 pm


Digwyddiad elusennol mawr cyntaf côr yn llwyddiant ysgubol | Wales Air Ambulance - Welsh\nYm mis Rhagfyr 2020, yn ystod cyfyngiadau'r coronafeirws, daeth Encôr at ei gilydd am y tro cyntaf i ymarfer yn yr awyr agored ar feinciau pêl-droed Nantporth, Bangor.\nArweinydd y côr, Kiefer Jones, sy'n trefnu'r repertoire o ganeuon Cymraeg a Saesneg i godi'r galon, gan gredu bod canu gyda'i gilydd yn dda i'r enaid a llesiant.\nDewiswyd Ambiwlans Awyr Cymru yn elusen y flwyddyn am fod rhai aelodau'n adnabod pobl oedd wedi defnyddio'r gwasanaeth, ac am fod yr elusen sy'n achub bywydau yn rhan mor bwysig o'n cymuned.\nYn ddiweddar, cynhaliodd côr Encôr ei ddigwyddiad elusennol cyntaf ar gyfer Ambiwlans Awyr Cymru a'r elusen leol, Gafael Llaw, sy'n cefnogi plant sy'n dioddef o ganser yng Ngwynedd ac Ynys Môn.\nCynhaliwyd perfformiad mawr cyntaf y côr ar Bier Bangor ar brynhawn heulog ar 4 Medi, ac roedd yn llwyddiant ysgubol. Mae'r arian a godwyd ar y diwrnod yn dal i gael ei gyfrif.\nDywedodd Ruth Williams, llefarydd ar ran Encôr: “Gwnaethon ganu yn yr heulwen braf yn ystod ein perfformiad prynhawn cyntaf ar Bier Bangor. Roedd yn lleoliad awyr agored anhygoel a mwynhaodd y cantorion berfformio i gynulleidfa werthfawrogol a oedd wrth eu bodd â'r amrywiaeth o ganeuon llawn hwyl.”\nMae Encôr yn ymarfer bob nos Fercher, ac mae cyfyngiadau'r llywodraeth wedi pennu faint o bobl sydd wedi cael mynychu'r ymarferion.\nDywedodd Alwyn Jones, Swyddog Codi Arian Cymunedol Ambiwlans Awyr Cymru yn y gogledd: “Diolch o galon i Encôr am eich cefnogaeth werthfawr. Rydym wrth ein bodd bod Encôr wedi dewis Ambiwlans Awyr Cymru yn elusen y flwyddyn, 20 mlynedd ers ei sefydlu. Rydym yn gwerthfawrogi eich cefnogaeth yn fawr iawn a bydd yn ein helpu i achub bywydau ledled Cymru. Diolch yn fawr.”\nMae'r côr yn croesawu aelodau newydd 18+ oed sy'n frwd dros ganu. Os hoffech ymuno â'r côr, e-bostiwch [email protected]


Ieithyddiaeth. Yr astudiaeth wyddonol o iaith yw’r Ieithyddi\nⓘ Ieithyddiaeth. Yr astudiaeth wyddonol o iaith yw’r Ieithyddiaeth. Cynhwysar ddisgyblaeth yn bennaf ymchwil strwythur ac ystyr ieithyddol. Gelwir yr ail faes ymc ..\nGallai Cywair gyfeirio at un o sawl peth: Cywair ieithyddiaeth yn derm ar gyfer y defnydd o amrywiaethau iaith yn ôl y cyd-destunau. Cywair santes a gysylltir gydag Eglwys Sant Beuno, Llangywair ger y Bala. Cywair côr - Cor siambr o ardal Castell Newydd Emlyn.\nYr astudiaeth wyddonol o iaith yw’r Ieithyddiaeth. Cynhwysar ddisgyblaeth yn bennaf ymchwil strwythur ac ystyr ieithyddol. Gelwir yr ail faes ymchwil yn semanteg; gramadeg ywr enw a roddir ar ymchwil strwythur ieithyddol, ac fe gynhwysa dri is-faes, sef morffoleg, cystrawen, a ffonoleg. Astudiaeth berthnasol ir olaf, yn ymwneud â phriodweddau ffisegol seiniau llafar, yw seineg. Fe elwir unigolyn a wna ymchwil ieithyddol yn ieithydd.\n1. Amcanion sylfaenol ac ymraniadau pwysig\nPrif amcan ieithyddiaeth fodern yw disgrifio ac egluro natur iaith. Golyga hyn, uwchlaw popeth, ddod i ddealltwriaeth or hyn sydd yn gyffredin i bob iaith, yr hyn sydd yn amrywio rhwng ieithoedd, ar modd mae pobl yn dysgu ieithoedd yn enwedig eu mamieithoedd. Gall pob bod dynol heblaw am rai achosion patholegol gyrraedd cymhwysedd ym mha bynnag iaith a siaredir neu arwyddir oi hamgylch yn ystod plentyndod, heb angen cyfarwyddant uniongyrchol neu ymwybodol. Er y gall anifeiliaid eraill ddysgu systemau cyfathrebu eu hunain, ni lwyddant i ddysgu iaith ddynol yn yr un modd. Tybia ieithyddion felly mai potensial cynhenid ywr gallu i ddysgu a defnyddio iaith, yn debyg ir gallu i gerdded. Anghytunir fodd bynnag ynglŷn ag ehangder y potensial hwn ai gyfyngiad i iaith yn unig. Cred rhai fod nifer helaeth o osodiadau haniaethol ieithyddol wedi eu hamgodio yn yr ymennydd; cred eraill mai cynnyrch gwybyddiaeth gyffredinol ddynol yw iaith. Cytunir serch hynny nad oes gwahaniaethau genetig cryf tu ôl ir gwahaniaethau ieithyddol a fodolant: gall unrhyw blentyn iach ddysgu unrhyw iaith ddynol ai hamgylchyna, pa bynnag gefndir teuluol neu ethnig sydd ganddo.\nDatblygodd ieithyddiaeth yr 20g i fod yn "strwythuriaethol" gan ei bod yn trin iaith fel system gymhleth na chaiff elfen ohoni ystyr neu hunaniaeth ond mewn perthynas ag elfennau eraill y system; dechreuodd y ddealltwriaeth hon o iaith efo gwaith Ferdinand de Saussure ddiwedd y 19g a ddechraur ugeinfed. Dominyddwyd ieithyddiaeth ail hanner yr 20g gan theori Gramadeg cynhyrchiol, sydd yn dilyn gwaith Noam Chomsky, a etifeddodd lawer gan y traddodiad strwythuriaethol er nad ydyw yn hollol strwythuriaethol yn ystyr llawn Saussure. Mae gramadeg cynhyrchiol yn honni y genir bodau dynol efo gwybodaeth gymhleth ieithyddol a rheolan gyfyng y broses o ddysgu iaith, neu ieithoedd, ym mhlentyndod. Maer theori yn "fodiwlaethol" gan y honna fod y wybodaeth hon yn benodol ieithyddol - fe fodola felly fodiwl ieithyddol yn yr ymennydd a elwir yn "ddyfais caffaeliad iaith" - yn hytrach na fod yn gyffredin i wybyddiaeth ddynol. Parha gramadeg gynhyrchiol i ddominyddur ddisgyblaeth ddechraur unfed ganrif ar hugain; serch hynny, mae theorïau ieithyddol eraill, rhai ohonynt yn anfodiwlaethol, wedi ennill poblogaeth dros y degawdau diwethaf - mae ieithyddiaeth wybyddiaethol yn enghraifft amlwg a chymharol lwyddiannus.\nCanghen o ieithyddiaeth sy n ymwneud â r berthynas hanesyddol rhwng ieithoedd a i gilydd yw ieithyddiaeth gymharol. Datblygodd ieitheg yn ystod y 19g\nCyfundrefn gyfathrebu yw iaith. Gelwir astudiaeth ieithoedd yn ieithyddiaeth Mae n cynnwys astudiaeth cystrawen, seineg a morffoleg iaith. Does dim cytundeb\ned., 1992, pp. 1, 051 54. Chwiliwch am cyfieithu yn Wiciadur. Eginyn erthygl sydd uchod am ieithyddiaeth Gallwch helpu Wicipedia drwy ychwanegu ato.\ngysylltiedig â r iaith. Ieithyddiaeth gymharol Hapax legomenon Chwiliwch am ieitheg yn Wiciadur. Eginyn erthygl sydd uchod am ieithyddiaeth Gallwch helpu Wicipedia\nAstudiaeth seiniau iaith lafar yw seineg, ac fe ystyrir yn un o brif feysydd ieithyddiaeth yr astudiaeth wyddonol o iaith. Yn seineg astudir priodweddau r seiniau\nMewn Ieithyddiaeth mae Cywair yn derm ar gyfer y defnydd o amrywiaethau iaith yn ôl y cyd - destunau. Er engraifft, mae cyweiriau penodol ar gyfer byd y\nyn ffurfio cymal neu frawddeg. Geirdarddiad yw r term am y gangen o ieithyddiaeth sy n astudio tarddiad geiriau a u hanes. Yn drosiadol, defnyddir yr\nFfonoleg yw r gangen o ieithyddiaeth sy n astudio systemau seiniau mewn iaith a sut mae iaith yn defnyddio seiniau i gyfleu gwahaniaethau mewn ystyr.\nfacto gyda Deddf Iaith sy n cyhoeddi eu bod i w trin yn gyfartal. Eginyn erthygl sydd uchod am ieithyddiaeth Gallwch helpu Wicipedia drwy ychwanegu ato.\nArwyddion dwyieithog Gwrthdwyieithrwydd Iaith swyddogol Unieithrwydd Eginyn erthygl sydd uchod am ieithyddiaeth Gallwch helpu Wicipedia drwy ychwanegu ato.\nMorffem yw r uned ystyrlon leiaf yn iaith. Morffoleg Eginyn erthygl sydd uchod am ieithyddiaeth Gallwch helpu Wicipedia drwy ychwanegu ato.\nMewn ieithyddiaeth morffoleg yw r astudiaeth o adeiladwaith geiriau, am y rhyngwyneb rhwng ffonoleg a chystrawen. Mae cydrannau yn eiriau, sy n cael\nChurchill Saesneg: Churchill College Ghil ad Zuckermann g. 1971 ieithyddiaeth Eginyn erthygl sydd uchod am Gaergrawnt. Gallwch helpu Wicipedia drwy


Manylion bywgraffyddol a chyfrifoldebau'r Gweinidog yr Economy, Gwyddoniaeth a Thrafnidiaeth.\tMae Edwina Hart wedi bod yn AC Gŵyr ers etholiad cyntaf y Cynulliad yn 1999.\nDarparu cymorth a chyngor i helpu busnesau yng Nghymru i sefydlu, tyfu, moderneiddio a datblygu;\nMaterion eiddo: darparu safleoedd, eiddo, gwasanaethau ac adnoddau ar gyfer busnesau;\nAilddefnyddio tir diffaith yng Nghymru, neu wella ei olwg;\nPanelau sector economaidd;\nTwristiaeth i Gymru a thwristiaeth o fewn Cymru, gan gynnwys marchnata a hyrwyddo Cymru fel cyrchfan i dwristiaid a rheoleiddio'r diwydiant twristiaeth;\nDiogelwch ar y ffyrdd, gan gynnwys darparu llwybrau mwy diogel i'r ysgol, a chludiant ar gyfer plant a phobl ifanc;\nRheoleiddio croesfannau i gerddwyr yng Nghymru;\nRheoleiddio darpariaethau parcio ar y stryd yng Nghymru;\nCludiant ar y ffordd, gan gynnwys adeiladu, gwella a chynnal cefnffyrdd yng Nghymru, ac eithrio'r rhannau hynny o Ail Groesfan Hafren a'r ffordd sy'n arwain ati sydd yng Nghymru (heb ei datganoli) (DS awdurdodau lleol sy'n gyfrifol am ffyrdd nad ydynt yn gefnffyrdd);\nGwyddoniaeth: datblygu polisi gwyddoniaeth, gan gynnwys cyswllt dyddiol â'r Prif Gynghorydd Gwyddonol;\nYr Academi Wyddoniaeth Genedlaethol;\nArloesi: ymchwil a datblygu, trosglwyddo gwybodaeth a masnacheiddio;\nGwneud y mwyaf o incwm ymchwil ac arloesi y DU ac Ewrop;\nMae Gweinidog yr Economi, Gwyddoniaeth a Thrafnidiaeth hefyd yn gyffredinol gyfrifol am y meysydd hynny sy'n ymwneud â thechnoleg a restrir o dan y cyfrifoldebau sydd wedi'u dyrannu i'r Dirprwy Weinidog Sgiliau a Thechnoleg. Fodd bynnag, i bob pwrpas mae'r Dirprwy Weinidog yn gyfrifol o ddydd i ddydd am y swyddogaethau hyn. Mewn rhai achosion bydd gan Ddirprwy Weinidogion berthynas â Gweinidogion eraill ynghylch materion trawsbynciol.